Þrátt fyrir þetta hefur launavísitalan HÆKKAÐ

Það eru áhugaverð upplýsingar sem koma fram í þessari frétt. 35% aðspurðra í könnun hafa lent í því að tekjur hafa verið skertar frá hruni bankanna í október. Þrátt fyrir þetta, þá hefur Hagstofan komist að þeirri niðurstöðu að launavísitalan hafi HÆKKAÐ. Atvinnuleysi, sem var um 2% í september á síðasta ári er nú milli 7-10%. Fólk með yfir ákveðinni upphæð í laun hefur lækkað mikið og ofurlaunin hafa horfið úr þjóðfélaginu, en samt reiknast Hagstofunni til að launavísitalan hafi HÆKKAÐ. Ég get ekki annað en velt því fyrir mér hvernig gagnagrunnur Hagstofunnar er samsettur og hvernig stendur á þessu misræmi milli tölfræði Hagstofunnar og þess sem fólk virðist vera að upplifa í raunveruleikanum.

Forvitnilegt væri að fá skýringu Hagstofunnar á þessu, að því virðist, augljósa misræmi.

Um daginn var annað atriði sem vakti athygli mína varðandi útreikninga Hagstofunnar, en það var varðandi gjaldeyrisjöfnuð vegna þjónustu, þ.e. þjónustujöfnuð. Það fannst mér t.d. furðulegt að neysla ferðamanna hér á landi er talin einskorðast við upplýsingar frá hópi fyrirtækja og síðan kreditkortanotkun. Ekki var skoðuð debetkortanotkun eða notkun seðla.

Nú treystum við Hagstofunni fyrir ýmsum mikilvægum útreikningum. Upplýsingar frá stofnunni þurfa því að vera hafnar yfir allan vafa. Hér nefni ég tvö dæmi, sem mér finnst ekki ganga upp. Kannski er þetta bara meinloka í mér.

Fyrri ummæli:

Ummæli:
Það er spurning hvort ekki sé best að yfirgefa skerið. Mér er boðin vinna í Katar þar eru launin 5 sinnum hæri og skattfrjáls.

Verkefni: Lyndi
Merking: Hlutlaust